jkorsvik/nowiki_second_scrape_merged huggingface dataset:
Storbritannias Grand Prix 2007

Storbritannias Grand Prix 2007 var et Formel 1-løp arrangert den 8. juli 2007 på Silverstone Circuit utenfor Silverstone. Det var det niende løpet i Formel 1-sesongen 2007.
Felipe Massa tyvstartet og det ble derfor en ekstra formasjonsrunde, som straff måtte han starte fra depotet, og bilene fra depotet får ikke kjøre ut før den bakerste bilen i startrekken har kjørt forbi. Lewis Hamilton som startet fra pole position, tok ledelsen i starten av løpet foran Kimi Räikkönen, men mistet den til Alonso etter første depotstopp. Alonso ledet foran Räikkönen men mistet den etter sitt andre depotstopp og Räikkönen, som kom sterkt mot slutten, vant løpet. Massa kjørte seg opp fra siste til en femteplass. Lewis Hamilton tok sin niende strake pallplassering.


== Klassifisering ==


=== Kvalifisering ===


=== Løpet ===

Noter til tabellen:

Dette var det siste Formel 1-løpet til Christijan Albers. På grunn av problemer med sponsorene hans ble han fra Europas Grand Prix 2007 byttet ut med Markus Winkelhock.


== Eksterne lenker ==
(en) 2007 British Grand Prix – kategori av bilder, video eller lyd på Commons
Østefjells

Østefjells er et norsk etternavn, mest brukt på Sørlandet. Andre kjente former er Østefjellse og Østefjellså.
Navnet kan stamme fra Flekkefjord-distriktet, der en bygd i tidligere Nes kommune het Fjellse (nå Fjellså) som i dag er å regne for en bydel, der et gårdsbruk lengre inne i landet har navnet Østefjells(e). (Betydning øverste (i Fjellsevassdraget), ikke østligste.)
Neil Aspinall

Neil Aspinall (født 13. oktober 1941, død 24. mars 2008) var en britisk plateprodusent og leder i musikkindustrien. Han var barndomsvenn av Paul McCartney og George Harrison, og ble senere sjef for The Beatles' eget plateselskap Apple Records. Aspinall døde av lungekreft i New York i 2008.


== Referanser ==
Svømming under Sommer-OL 1976

Svømming under Sommer-OL 1976. Det ble konkurrert i tjueseks svømmeøvelser, tretten for menn og tretten for damer under OL 1976 i Montréal. USA ble beste nasjon med tretten gullmedaljer foran Øst-Tyskland med elleve.


== Medaljer ==


== Menn ==


=== 100 m fri ===


=== 200 m fri ===


=== 400 m fri ===


=== 1500 m fri ===


=== 100 m rygg ===


=== 200 m rygg ===


=== 100 m bryst ===


=== 200 m bryst ===


=== 100 m butterfly ===


=== 200 m butterfly ===


=== 400 m medley ===


=== 4 x 200 m fri ===


=== 4 x 100 m medley ===


== Damer ==


=== 100 m fri ===


=== 200 m fri ===


=== 400 m fri ===


=== 800 m fri ===


=== 100 m rygg ===


=== 200 m rygg ===


=== 100 m bryst ===


=== 200 m bryst ===


=== 100 m butterfly ===


=== 200 m butterfly ===


=== 400 m medley ===


=== 4 x 100 m fri ===


=== 4 x 100 m medley ===
Peter S. Brandal

Peter Andreas Severinsson Brandal (født 21. desember 1870 i Brandal, død 23. mars 1933) var en norsk selfangstreder, kjent for å ha startet Kings Bay kullkompani.
Som 15-åring hadde han sin første tur som fisker og ble skipper på sluppen «Brandal»  som 20-åring, en båt han var deleier i. I 1898 reiste på selfangst i Ishavet med sin nye «Minna» og i 1901 dro han sammen med broren med to skøyter til nordøstkysten av Grønland på pelsdyrfangst.
Fra 1911 konsentrerte han seg om utviklingen av sin forretningsvirksomhet. I 1912 etablerte han et seloljekokeri og var samme år delaktig i byggingen av at elektrisitetsverk. I tillegg kom flere nye skip inn i hans virksomhet og i 1917 hadde han ni skip. I 1928 startet han en sildeoljefabrikk. I 1916 kjøpte han et større område i Kongsfjorden på Svalbard for å starte gruvedrift. Stedet ble navngitt Brandal City, men skiftet etter tre år navn til Ny-Ålesund. Brandal satt i styret for Kings Bay Kull Company A/S fra starten i 1916 til sin død i 1933, hvor flere av årene var som styreformann og nestformann.
Han ble god venn av Roald Amundsen som vert i ekspedisjonene av 1925 og 1926 og sendte to av skutene på leting da han forsvant i 1928.
Brandal var medlem av Norges Svalbard- og Ishavsråd og jobbet aktivt for Grønlandssaken. I 1919 ble Brandal utnevnt til Ridder av 1. klasse av St. Olavs Orden for sin innsats for ishavsnæringen.Brandalpynten og Brandallaguna utenfor Ny-Ålesund er oppkalt etter ham.


== Referanser ==
Zjukovka

Zjukovka (russisk: Жу́ковка) er en by i Brjansk oblast i Russland. Den ligger ved elva Desna (i Dneprs nedbørfelt), rundt 50 km nordvest for Brjansk.  Innbyggertall: 19 731 (folketelling 2002), 19 706 (folketelling 1989).
Den ble grunnlagt i 1868 som en jernbanestasjon ved Orjol–Riga-banen. Bystatus ble innvilget i 1962.


== Referanser ==
Novozybkov

Novozybkov (russisk: Новозы́бков) er en by i Brjansk oblast i Russland. Den ligger 190 km sørvest for Brjansk.  Innbyggertall: 42 300 (est. 2007), 43 038 (folketelling 2002).
Den ble grunnlagt i 1701 og fikk bystatus i 1809.


== Eksterne lenker ==
Novozybkov info (russisk)
Nettsted om Novozybkov (engelsk)
Seltso

Seltso (russisk: Сельцо, oversatt: liten landsby) ) er en by i Brjansk oblast i Russland. Den ligger ved elva  Desna, rundt 20 km nordvest for Brjansk. Innbyggertall: 18 600 (est. 2005), 19 140 (folketelling 2002), 20 762 (folketelling 1989), 17 600 (1970).
Seltso fikk status som bymessig bosetning i 1938 og bystatus i 1990.


== Referanser ==
Svømming under Sommer-OL 1992

Svømming under Sommer-OL 1992. Det ble konkurrert i trettien svømmeøvelser, seksten for menn og femten for damer i OL 1992 i Barcelona. USA ble beste nasjon med elleve gullmedaljer foran SUS med seks.


== Medaljer ==


== Menn ==


=== 50 m fri ===


=== 100 m fri ===


=== 200 m fri ===


=== 400 m fri ===


=== 1500 m fri ===


=== 100 m rygg ===


=== 200 m rygg ===


=== 100 m bryst ===


=== 200 m bryst ===


=== 100 m butterfly ===


=== 200 m butterfly ===


=== 200 m medley ===


=== 400 m medley ===


=== 4 x 100 m fri ===

* Svømmere som deltok i kvalifiseringsheatene, og som også fikk medaljer.


=== 4 x 200 m fri ===

* Svømmere som deltok i kvalifiseringsheatene, og som også fikk medaljer.


=== 4 x 100 m medley ===

* Svømmere som deltok i kvalifiseringsheatene, og som også fikk medaljer.


== Damer ==


=== 50 m fri ===


=== 100 m fri ===


=== 200 m fri ===


=== 400 m fri ===


=== 800 m fri ===


=== 100 m rygg ===


=== 200 m rygg ===


=== 100 m bryst ===


=== 200 m bryst ===


=== 100 m butterfly ===


=== 200 m butterfly ===


=== 200 m medley ===


=== 400 m medley ===


=== 4 x 100 m fri ===

* Svømmere som deltok i kvalifiseringsheatene, og som også fikk medaljer.


=== 4 x 100 m medley ===

* Svømmere som deltok i kvalifiseringsheatene, og som også fikk medaljer.
Potsjep

Potsjep (russisk: Почеп) er en by i Brjansk oblast i Russland. Den ligger rundt 80 km sørvest for Brjansk. Innbyggertall: 17 064 (folketelling 2002).
Potsjeps opprinnelse er ukjent, men den nevnes på 1400-tallet som en viktig by i Storhertugdømmet Litauen. Den kom under Storfyrstedømmet Moskva i 1503 og var av liten betydning til rundt 1710, da hetman Ivan Skoropadskyj ga den til fyrst Mensjikov. Sistnevnte grunnla fortet Aleksandropolis i nærheten og startet produksjon av seil til russiske skip i Potsjep. 
Industrien gikk tilbake etter Mensjikovs fall og byen stagnerte til 1750, da den ble overdratt til en annen hetman, Kirill Razumovskyj, som planla å bygge sin sommerresidens der. Det eneste minnet om disse planene er den vakre Gjenoppstandelseskirken, bygget i barokkstil av Antonio Rinaldi på 1750-tallet.


== Referanser ==
Exercise Tiger

Exercise Tiger, også kalt Operation Tiger, var kodenavnet for en militærøvelse før D-dagen under andre verdenskrig.
Øvelsen startet 22. april 1944 og var planlagt avsluttet 30. april. Øvelsen fant sted ved en strand i Slapton, Devon i England og var en siste gjennomkjøring før den amerikanske landstigningen på Utah Beach. Om lag 30 000 mann og 300 fartøy var involvert i øvelsen.
Natten til den 27. april fikk øvelsen en tragisk slutt. De amerikanske soldatene var i full gang med å øve landsetting med store LST-fartøy da ni tyske Schnellboot (S-båter) plutselig dukket opp. De kom fra Cherbourg og hadde oppdaget øvelsen i Lyme-bukten. 749 amerikanske soldater  satte livet til når de tyske båtene klarte å senke to transportfartøy og skade ytterligere et. Nesten 300 mann ble skadet, de totale tap ble rundt 1 000 mann.
Französische Straße undergrunnsstasjon

Französische Straße undergrunnsstasjon er en stasjon på linje U6 på Berlins undergrunnsbane. Den ligger i bydelen Mitte, under krysset mellom Friedrichstraße og Französische Straße. Stasjonen ble åpnet 30. januar 1923.
Når arbeidet med forlengelsen av linje U5 under Unter den Linden er ferdig vil en ny krysningsstasjon med U6  litt lenger nord erstatte dagens stasjon.
Sevsk

Sevsk (russisk: Севск) er en by i Brjansk oblast i Russland. Den ligger ved elva Sev (i Dneprs nedslagsfelt), rundt 125 km sør for Brjansk. Innbyggertall: 7 660 (folketelling 2002).


== Historie ==
Sevsk var en av de opprinnelige byene i Severia, og var en del av Fyrstedømmet Tsjernigov fra 1146. I 1356 ble den innlemmet i Storhertugdømmet Litauen. Sevsk ble til slutt annektert av Storfyrstedømmet Moskva i 1585, og ble en russisk grensefestning. I 1634 motsto byen en tre uker lang beleiring av den polske arme.
Gjennom sin påfølgende historie tilhørte Sevsk forskjellige guvernementer, herunder guvernementene Kyiv, Belgorod og Orjol. 
Byen var okkupert av Tyskland mellom 1. oktober 1941 og 27. august 1943. I 1944 ble Sevsk en del av Brjansk oblast.


== Fortidsminner ==
Arkitektoniske minnesmerker inkluderer restene av forsvarsmurene til middelalderfestningen og kirkene Kazanjomfruen (1760) og Kristi himmelfart (1765). Sevsk hadde tidligere to katedraler, en fra 1782 og den andre fra 1811. Begge katedralene ble ødelagt under Stalins styre, men klokketårnene står fremdeles.


== Referanser ==
Osloer Straße undergrunnsstasjon

Osloer Straße undergrunnsstasjon er en stasjon på linjene U8 og U9 på Berlins undergrunnsbane. Den ligger under krysset mellom Osloer Straße, Schwedenstraße, Tromsöer Straße og Heinz-Galinski-Straße, i ortsteil Gesundbrunnen i bydelen Mitte. Stasjonen ble åpnet på 1970-tallet. U9 begynte å trafikkere stasjonen i 1976, U8 året etter.
Maryam Bravo

Maryam Bravo (født 10. juni 1993) er en skuespiller som blant annet har deltatt i svenske TV-produksjoner.


== Filmografi (utvalg) ==


=== Spillefilm ===
1999 – Oriundi


=== TV ===
2005 – Om du var jag (2005) (mini-TV-serie) – Paola
2004 – Graven – Linnea Lindberg (mini-TV-serie)
2003 – Freddies och Leos äventyr – Freddie
1999 – Você Decide (1 episode, TV-serie)


== Eksterne lenker ==
(en) Maryam Bravo på Internet Movie Database 
(sv) Maryam Bravo i Svensk Filmdatabas
Svømming under Sommer-OL 2000

Svømming under Sommer-OL 2000. Det ble konkurrert i 32 svømmeøvelser, 16 for menn og 16 for damer under OL 2000 i Sydney. USA ble beste nasjon med fjorten gullmedaljer foran Australia med fem.


== Medaljer ==
Krumme Lanke undergrunnsstasjon

Krumme Lanke undergrunnsstasjon er endestasjon for linje U3 på Berlins undergrunnsbane, og ligger ca. en kilometer fra innsjøen Krumme Lanke i bydelen Steglitz-Zehlendorf i den sydvestlige delen av Berlin. Stasjonen ble åpnet i 1929.


== Eksterne lenker ==
(en) U-Bahnhof Krumme Lanke (Berlin) – kategori av bilder, video eller lyd på Commons
Carolina-bassengene

Carolina-bassengene befinner seg på slettelandskapet i Carolina fra Myrtle Beach til Delaware i USA, og er en rekke ovale ellipseformede formasjoner på jordoverflaten, som skiller seg fra de menneskeskapte konstruksjonene. Klattene kan minne om bassenger, og vender alle i samme retning – sørøst og nordvest. Fra bakken ser formasjonene ut som grunne fordypninger i jorden. Størrelsen varierer fra fire til åtte mål, med en lengde på én til to kilometer med en bredde på ca. 800 meter på det bredeste. De fleste er fylt med vann eller gjørme, og bunnen er som oftest av et dypt lag med torv. Nesten uten unntak har de en sandbanke på den sørøstlige eller østlige siden – aldri den vestlige eller nordlige siden. Bassengene er spredd ut over forskjellige slags geologiske formasjoner og jordsmonn.
Disse gropene blir noe misvisende kalt Carolina-bassengene. De er ikke bassenger, men ellipser. De er heller ikke særegne for Nord- eller Sør-Carolina, da de finnes langs hele USAs østkyst og i Alaska. I østkystområdet finnes det millioner av slike bassenger, og ofte overlapper de hverandre.


== Teorier ==
Dannelsen av disse «bassengene» er ikke helt klarlagt, men flere teorier har blitt fremlagt. Noen mener det er snakk om vinderosjon; andre mener det er et resultat av at grunnvannet har hevet seg, eller at jordoverflaten enkelte steder har sunket sammen; og noen tror det er en kombinasjon. Svakheten til disse teoriene er at de ikke forklarer hvorfor de alle peker samme vei, og hvorfor de nesten alle har en sandbank langs med den sørøstlige siden.
Andre mener det er snakk om en meteorittstorm, men det er ennå ikke funnet spor av meteoritter. Det er dog ikke lett etter radioaktive eller magnetiske partikler i dem, slik som i meteorittkrateret i Arizona. Det er påvist ved undersøkelser at det eksisterer magnetiske kjernepunkter i en rekke bassenger. Dette vil bety at meteorittene kan ha sunket ned i den myke jorden.
Svømming under Sommer-OL 2004

Svømming under Sommer-OL 2004. Det ble konkurrert i 32 svømmeøvelser, 16 for menn og 16 for damer under OL 2004 i Athen. USA ble beste nasjon med tolv gullmedaljer foran Australia med sju.


== Medaljevinnere ==


== Medaljer ==
Pygméelefant

Pygméelefanter er små elefanter som visstnok skal leve i Kongo, men som aldri har blitt bevist. De skal leve dypt inne i skogene i et utilgjengelig sumplandskap, og oppholder seg store deler av livet i vann. 
Etter første verdenskrig oppholdt den belgiske løytnanten Fransen seg flere måneder i Kongo, blant lokalbefolkningen. Da han returnerte skal han ha sett flokker med pygméelefanter, og til og med skutt den største hannen og tatt med seg de 60 cm lange støttennene og huden tilbake. Huden viste at dyrets høyde omtrent var halvannen meter – halvparten av en vanlig afrikansk elefant. Likevel er det ikke til denne dag funnet beviser på at det faktisk finnes pygméelefantflokker i Afrikas sumplandskap.
En rekke småelefanter har blitt fanget og vist frem i dyrehager i New York og Antwerpen, men alle disses dvergvekst har vært enkelt å påvise.
Monica Edwardsson

Monica Bojan Agnete Edwardsson eller Monica Edvardsson eller Monica Edwardson (født 14. februar 1951 i Katarina församling Stockholm) er en  svensk skuespiller.


== Biografi ==
Edwardson ble utdannet ved Scenskolan i Stockholm 1969-1972 og var deretter fast ansatt ved Malmö stadsteater i ti år og siden ytterligere et tiår ved Riksteatern. Videre har hun spilt på Dramaten, Stockholms stadsteater, Folkan i Stockholm og Orionteatern. Selv har hun karakterisert sine roller som mennesker i utsatte situasjoner. Mest kjent for dette ble hun i TV-serien Nilla (1983), der hun ga et innlevelsefullt portrett av en sliten ung kvinne. Videre har hun også gjerne, som hun har uttrykt det, ofte spilt «en rekke andre interessante kvinneskikkelser med varierende temperament og karakter». I 1986 mottok hun Teaterförbundets Daniel Engdahl-stipendium.  


== Filmografi (utvalg) ==


=== Spillefilm ===
2007 – Den nya människan –  pleiersken Birgitta (kreditert som Monica Edvardsson)


=== TV ===
2004 – Graven – Ines (mini-TV-serie)
1998 – Beck Moneyman – moren (1 episode, TV-serie)
1998 – Skärgårdsdoktorn – Den blomstertid nu kommer – Ragnhild Nyholm (1 episode, TV-serie)
1995 – Snoken – Dåliga förbindelser – innbruddsoffer (1 episode, TV-serie)
1995 – En nämndemans död – Alice Östberg (mini-TV-serie) (kreditert som Monica Edwardson)
1994 – Den vite riddaren – vaskekone (episode 3, TV-serie)
1991 – Goltuppen – Janna (4 episode4, TV-serie) (kreditert som Monica Edwardson)


== Referanser ==


== Eksterne lenker ==
(en) Monica Edwardsson på Internet Movie Database 
(sv) Monica Edwardsson i Svensk Filmdatabas
Karatsjev

Karatsjev (russisk: Карачев) er en by i Brjansk oblast i Russland. Den ligger rundt 40 km øst for Brjansk. Innbyggertall: 20 175 (folketelling 2002).
Karatsjev ble første gang nevnt i krøniker i 1146. I middelalderen var den hovedstad i en av de Øvre fyrstedømmer, til dens herskere flyttet sitt sete til Peremysjl. Byens gamle arkitektur gikk tapt under andre verdenskrig.


== Referanser ==


== Eksterne lenker ==
Offisielt nettsted 
(en) Karachev – kategori av bilder, video eller lyd på Commons 
Nettsted om Karatsjev
Deutscher Fernsehfunk

Deutscher Fernsehfunk, fra 1972–1990 Fernsehen der DDR, var det statlige fjernsynsselskapet i DDR (Øst-Tyskland) fra 1952 til 1991.


== Historie ==
Deutscher Fernsehfunk var kontrollert av den totalitære østtyske staten, og virksomheten underlagt streng kontroll og sensur. Etter modell fra sovjetisk kringkasting ble selskapet styrt av Staatliches Komitee für Rundfunk, en komité direkte kontrollert av sentralkomitéen i det statsbærende kommunistpartiet Sozialistische Einheitspartei Deutschlands. Komitéen kontrollerte også radioselskapet Rundfunk der DDR.
Offentlige prøvesendinger ble innledet på Josef Stalins fødselsdag 21. desember 1952. I 1956 innledet Deutsche Fernsehfunk sine regulære sendinger.
Det propagandistiske nyhetsprogrammet Aktuelle Kamera ble sendt fra 1952 til 1990. Et annet program kanalen var kjent for, var det politiske fjernsynsprogrammet Der schwarze Kanal ('den svarte kanalen') som kommenterte vesttyske nyheter på en agitatorisk måte. Programmet ble første gang sendt 21. mars 1960 og ble avviklet 30. oktober 1989.
Det mest kjente barneprogrammet var Unser Sandmännchen som i Norge er sendt under tittelen Jon Blund.  Programmet sendes fortsatt.
Etter Tysklands gjenforening ble selskapet gradvis avviklet og frekvensene overtatt av ARD.
Unetsja

Unetsja (russisk: Унеча) er en by i Brjansk oblast i Russland. Den ligger ved elva  Unetsja (i Dneprs nedbørfelt), rundt 130 km sørvest for Brjansk.  Innbyggertall: 29 039 (folketelling 2002).
Bystatus ble innvilget i 1940.


== Referanser ==
Klintsy

Klintsy (russisk: Клинцы) er en by i Brjansk oblast i Russland. Den ligger ved elva Turosna (i Dneprs nedbørfelt, rundt 160 km sørvest for Brjansk. Innbyggertall: 66 100 (est. 2005), 67 325 (folketelling 2002), 60 000 (1972).


== Referanser ==


== Eksterne lenker ==
(ru) Offisielt nettsted 
(en) Klintsy – kategori av bilder, video eller lyd på Commons
Trubtsjevsk

Trubtsjevsk (russisk: Трубчевск) er en by i Brjansk oblast i Russland. Den ligger rundt 90 km sørvest for Brjansk. Innbyggertall: 16 342 (folketelling 2002).


== Historie ==
Trubtsjevsk er en gammel severisk by, som første gang nevnes som Trubetsk i østslaviske manuskripter som beskriver hendelsene i årene 1164 og 1183. Lokalt anses imidlertid 975 som året for byens grunnleggelse. Bynavnet ble i disse tidlige periodene stavet som Trubetsj (Трубечь), Trubetsk (Трубецк), Trubtsjesk (Трубческ) og Trubezjsk (Трубежск).


== Referanser ==


== Eksterne lenker ==
Bilder fra Trubtsjevsk (side 1) (russisk)
Bilder fra Trubtsjevsk (side 2) (russisk)
Surazj

Surazj (russisk: Сураж) er en by i Brjansk oblast i Russland. Den ligger ved elva Iput, rundt 140 km sørvest for Brjansk. Innbyggertall: 12 046 (folketelling 2002).
Bosetningen ble først nevnt på 1600-tallet som landsbyen Surazjitsji (russisk: Суражичи), senere som en sloboda. I 1781 fikk bosetningen byrettigheter, under navnet Surazj-na-Iputi (russisk: Сураж-на-Ипути), og i 1797 fikk den sitt nåværende navn, Surazj.


== Referanser ==
«Charles de Gaulle» (R 91)

«Charles de Gaulle» er det eneste hangarskipet i tjeneste for den franske marine og erstattet de tidligere hangarskipene av Clemenceau-klassen. Skipet er marinens flaggskip, atomdrevet, og det nest største marineskip i Europa etter det russiske hangarskipet «Admiral Kuznetsov». Skipet skulle opprinnelig hete «Richelieu», men det ble i 1987 bestemt å kalle det opp etter Charles de Gaulle.


== Utstyr ==
«Charles de Gaulle» er utstyrt med 40 luftfartøy, deriblant:

Multirolle jagerfly: Dassault Rafale
Angrepfly: Dassault Super Étendard
Radarvarsling: Northrop Grumman E-2 Hawkeye
Redningshelikopter m.m : Eurocopter DauphinI tillegg har skipet kanoner og missiler til selvforsvar.


== Covid-19 ==
I midten av april 2020 ble 1041 besetningsmedlemmer på hangarskipet og dets ledsagende skip testet positiv for covid-19. Alle 2300 mannskaper ble testet, soldatene ble isolert for 14 dager i og rundt Toulon. Skipets siste anløp før hendelsen hadde vært i Brest 13.-16. mars.


== Referanser ==


== Eksterne lenker ==
Offisielt nettsted 
(en) Charles de Gaulle (R91) – kategori av bilder, video eller lyd på Commons 
(en) Charles de Gaulle (R91) – galleri av bilder, video eller lyd på Commons
Aktuelle Kamera

Aktuelle Kamera var et nyhetsprogram produsert av Deutscher Fernsehfunk (kalt Fernsehen der DDR 1972–1990), det statskontrollerte TV-selskapet i DDR. Programmet ble sendt mellom 21. desember 1952 og 14. desember 1990, med daglige sendinger fra 11. oktober 1957. Tilsammen ble det produsert ca. 12 000 programmer, hvert på 30 minutter.
Fjernsynet i DDR var direkte underlagt sentralkomitéen i Sozialistische Einheitspartei Deutschlands, som også hadde en direktelinje til redaksjonslokalene for Aktuelle Kamera.
Aktuelle Kamera var et av de viktigste redskapene for kommunistregimets «agitasjon og propaganda», og hadde en sterkt propagandistisk stil, der kommunistregimet og livet i DDR og østblokken ble forherliget, mens vesten og spesielt Vest-Tyskland ble fremstilt negativt. Programmet unnlot å dekke hendelser som ble oppfattet som ubehagelige for kommunistregimet.
Fordi det var mulig å få inn vesttysk fjernsyn i det meste av DDR foretrakk flertallet av DDRs innbyggere å se på vesttyske nyheter. Kommunistregimet forsøkte å vanskeliggjøre dette, bl.a. ved å ta i bruk den franske farvestandarden SECAM istedenfor PAL-standarden som ble brukt av vesttysk kringkasting. Dette gjorde at vesttysk fjernsyn bare kunne vises i sort-hvitt på mange fjernsynsapparater i DDR. DDR-innbyggere kunne imidlertid skaffe seg PAL-dekodere, og etter hvert gav kommunistregimet opp å bekjempe «republikkflukt via fjernsyn».
Mglin

Mglin (russisk: Мглин) er en by i Brjansk oblast i Russland. Den ligger rundt 110 km vest for Brjansk. Innbyggertall: 8 261 (folketelling 2002).
Mglin ble første gang nevnt i 1389, men bosetningen den ble bygd på hadde eksistert siden 1100-tallet. Dens viktigste landemerke er den nyklassisistiske katedralen (oppført 1815-30).


== Referanser ==
Malerstokk

Malerstokk er en liten stokk eller pinne som kunstmalere bruker til å støtte handa på når de maler med en pensel.
Stokken er rett, tynn, vanligvis 70–80 cm lang og utstyrt med en liten kule eller myk pute i den ene enden. Ved å hvile handa på stokken kan en arbeide mer kontrollert med detaljer og føre penselen uten å kline til maleriet.
På selvportretter og andre malerier fra perioden fra 1500- til 1800-tallet er malerstokk typisk malerutstyr sammen med palett, pensler og staffeli.
Malerstokk kalles maulstick eller mahlstick  på engelsk etter det nederlandske maalstok.

		
		
		
		
		
		
		


== Eksterne lenker ==
(en) Maulsticks – kategori av bilder, video eller lyd på Commons
Waukegan

Waukegan er en by i Lake County i delstaten Illinois i USA. Etter folketellingen i år 2000, hadde byen et totalt innbyggertall på 87 901. Antatt innbyggertall i 2006: 93 389. Det er den niende største byen i Illinois etter innbyggertall.


== Eksterne lenker ==
(en) Offisielt nettsted 
(en) Waukegan, Illinois – kategori av bilder, video eller lyd på Commons